**ПРИЛОЖЕНИЕ № А**

**ТЕХНИЧЕСКА СПЕЦИФИКАЦИЯ**

**От документация за участие в провеждането на процедура „публично състезание” за възлагане на обществена поръчка по чл.178 ЗОП, във връзка с чл.18, т.12 и чл.20, ал.2, т.1 ЗОП, при условията на чл. 114 от ЗОП (обществена поръчка „под условие“) с предмет:**

**„Подмяна на външна дограма на сградата на МВнР – Централно управление“**

**1. ОБЩИ ИДЕНТИФИКАЦИОННИ ДАННИ ЗА СГРАДАТА, ОБЕКТ НА ОБЩЕСТВЕНАТА ПОРЪЧКА:**

* **Вид на строежа:** Сграда за административно обслужване ;
* **Предназначение на строежа:** за Министерство на външните работи;
* **Категория на строежа:** Пета група, от първа до пета категория - буква „в” на основание чл. 2(3) т.1 от Наредба №1 от 30.07.2003 г. на МРРБ за номенклатурата на видовете строежи (обн. ДВ. бр.72 от 15 Август 2003г. изм. и доп. ДВ. бр.98 от 11 Декември 2012г.)
* **Идентификатор на строежа:** кадастрален лист 456, ПИ 96 УПИ І, кв. 111, местност „Гео Милев - втора част” по плана на гр. София, район Слатина, Столична община;
* **Адрес:** гр. София, район „Слатина” ул. „Александър Жендов” № 2;
* **Година на построяване:** 1975-1983 г.;
* **Вид собственост:** публична държавна;
* **Ориентировъчна стойност за реализиране на ремонтните дейности –** 2 100 000 /два милиона и сто хиляди/ лв. без ДДС

Сградата е изградена като монолитна скелетна стоманобетонна конструкция с колони с различни размери (най-малкото сечение 30/30 см), шайби с дебелина 25 см и хоризонтални стоманобетонни плочи с дебелина 30 см. Ограждащите стени са от плътна тухла – 25 см и преградни стени от половин тухла – 12 см.

Административната сграда е със смесена /безгредови плочи и рамки/ монолитна стоманобетонна конструкция. В план тя представлява квадрат с вътрешен двор. В плочите, които са с дебелина 30см., са оформени скрити греди.

Стоманобетонните стени са с широчина на стеблото 25 см, а усилените зони в края на стените са с размери, следващи тези на съседните колони. В много от стените има оформени отвори за врати или прозорци. Асансьорните шахти са обградени от стоманобетонни стени 25 см, а вътрешните им преградни стени са 15 см. Сутеренните нива са обградени от външни стоманобетонни стени с дебелина 40 см.

Режимът на обитаване на сградата в делнични дни е 11 часа/дневно, 5 дни/седмично. Разгъната застроена площ на сградата (РЗП) - 43 807 м2.

**2. ПРЕДМЕТ НА ПОРЪЧКАТА:**

**Подмяна на външна дограма на сградата на МВнР – Централно управление в съответствие с приложена спецификация – приблизителна квадратура 4808 кв. м., брой прозорци и врати- 1572.**

* Демонтаж съществуваща дограма;
* Натоварване, извозване и депониране на стара дограма;
* Вземане на точна мярка от място съгласно приложена спецификация;
* Производство и доставка на нова дограма;
* Монтаж на нова дограма;
* Оформяне на дограмата от външната страна- след монтажа на дограмата да се осигури качествена защита на фугата между дограмата и ограждащата конструкция с монтажна пяна и самозалепваща изолираща лента;
* Оформяне около дограма от вътрешната страна /силикониране, запълване на фуги с бял цимент/;
* Възстановяване на разрушена вароциментова мазилка при демонтажните работи вътре в помещенията /включително поставяне на алуминиеви перфорирани лайсни за оформяне на ръбове при необходимост/;
* Възстановяване на повредена фасадна облицовка при демонтажни работи в първоначалния й вид /за сметка на Изпълнителя/;
* Шпакловане, грундиране и двукратно боядисване на стените в помещенията, в зоната на дограмата, с бял латекс;
* Отстраняване на дефекти в гаранционния срок на строежа, съгласно Техническо предложение на Изпълнителя.

***Важно!!! При изпълнение на СМР, включени в предмета на настоящата поръчка да се следва принципът за максимално запазване на съществуващия архитектурен облик на сградата, както в екстериорно, така и в интериорно отношение заради институционалната представителност и значение на сградата и поради високото качество и стойност на архитектурни елементи и детайли като: каменни настилки и облицовки.***

**3. ИЗИСКВАНИЯ**

**3.1. Изисквания към изпълнителя**

* Изпълнителят е длъжен да поддържа за срока на договора валидна застраховка за професионална отговорност в строителството по чл. 171 от ЗУТ с минимална застрахователна сума съгласно Наредбата за условията и реда за задължително застраховане в проектирането и строителството. В случай, че срокът на застрахователната полица изтича по време на действие на договора, изпълнителят е длъжен да представи на Възложителя копие от новата застрахователна полица/анекса към полицата в 7 (седем) дневен срок от подновяването й.
* Изпълнителят е длъжен да предостави на Възложителя в 10 (десет) дневен срок от подписването на договора списък с информация за ръководен и технически персонал, който ще бъде ангажиран с изпълнение на възложените СМР – имена, ЕГН, номер и дата на издаване на документ за самоличност, ведно с тяхното изрично съгласие за това, както и допълнителна информация при поискване. Всички лица, които ще бъдат ангажирани за изпълнение на поръчката следва да дадат своето изрично съгласие да бъдат предварително съгласувани (одобрени) от дирекция СДИ.
* Изпълнителят е длъжен да информира работниците си, в т.ч. и подизпълнителите, че в обекта/обектите/ ще бъде осъществяван входящ и изходящ контрол, с проверка на лица, превозни средства, багаж и имущество, като няма да се допуска влизане на лица и превозни средства, внасяне на устройства, техника, вещества, товари, оръжие и др., които могат да се определят като опасни за сигурността на обекта и изнасяне на документи и имущества, без същото да е необходимо за изпълнение на договора.
* Изпълнителят е длъжен при монтажно- демонтажните работи да съхрани целостта на фасадната облицовка. В случай на повредени каменни плочи, изпълнителят е длъжен да възстанови вида на фасадата за своя сметка.
* Изпълнителят се задължава да не уврежда наличното подвижно, неподвижно обзавеждане, съществуващи настилки и облицовки и други, които не се засягат пряко от изпълнението на СМР-предмет на настоящата поръчка, и носи отговорност за липси и щети.

**3.2. Изисквания към строителните продукти**

**3.2.1. *Общи изисквания към дограмата***

* Термоизолирана алуминиева система за прозорци, витрини, балконски и входни врати.
* Осредненият коефициент на топлопреминаване на алуминиевата дограма, в комбинация със стъклопакета, трябва да отговаря на съвременните изисквания за енергийна ефективност, но не по-висок от 1,4W/m2K.
* В профила на дограмата да се предвидят необходимите отвори за отвеждане на конденз и дъждовни води. При монтажа на подпрозоречните первази да не се допуска запушване и компрометиране на съответните отвори.
* Алуминиевата дограма трябва да е определена статически, да е подходяща за съответните височини и ветрови натоварвания.
* Участникът трябва да изготви и представи работни детайли за закрепване на профилите към съществуващата конструкция, съобразявайки се със съществуващите отвори.
* Обработката около отворите (т.нар. „обръщане“ на дограмата) да е включено в единичната цена на новата дограма. Демонтажът да се извършва с особено внимание, за да се запази съществуващата каменна облицовка на сградата. Да се представят работни детайли за „обръщане“ около дограмата, с осигуряване на необходимата водоплътност и въздухонепроницаемост.
* В Техническото си предложение участникът да предостави систематизирана информация (в табличен вид) за техническите параметри на предлаганата дограма, съгласно минималните изисквания, посочени по-долу. Посочените технически параметри се доказват с чертежи, сертификати и мостри към предложението на поръчката.

***3.2.2. Конструктивни особености на системата***

Предложената дограма да отговаря на посочените по-долу минимални изисквания. В Техническото си предложение участникът следва да представи систематизирана информация за техническите параметри на предлаганата дограма съгласно минималните изисквания, посочени по-долу. Предложените технически параметри се доказват с чертежи, сертификати, мостри и/или системни ръководства, представени към предложението за изпълнение на участника.

***Към офертите си участниците задължително следва да представят*** ***мостри*** на предлаганата дограма – профили „каса“, „крило“, „делител“, обков, детайл за обработка по периметъра на дограмата, както и готов прозорец в произволен размер в цвят кафяво и/или сиво.

Мострите ще бъдат използвани при установяване на съответствие с посочените технически изисквания. В резултат на изследването може да бъде нарушена тяхната цялост или търговски вид. Мострите трябва да бъдат опаковани по подходящ начин и обозначени с името на участника.

Участниците следва да представят и сертификати, издадени от орган за оценяване на съответствието. Възложителят приема и други подходящи доказателства за съответствие с изискванията и критериите, свързани с изпълнението на поръчката, когато участникът по независещи от него причини няма възможност да осигури сертификата/тите или няма възможност да ги получи в съответните срокове и при условие, че участникът докаже, че строителството и доставките отговарят на изискванията и критериите, свързани с изпълнението на поръчката.

**А) Профили:**

* Алуминиеви с прекъснат термомост с фалцово застъпване на крилото към касата отвътре;
* Конструктивна дълбочина на касата ***минимум 77 мм, конструктивна височина на касата минимум 61мм;***
* ***Многокамерен среден уплътнител***, положен в зоната на изолаторите. При промяна на посоката на уплътнителя да се използват системни вулканизирани ъгли;
* Системни ъглови и Т-сглобки от лят алуминий с канали за равномерно разпределение на лепилото;
* Укрепващи ъгли за перата на профилите от неръждаема стомана;
* Стъклодържатели със затворено сечение за по-голяма сигурност и избягване на цветови нюанси при елоксация;
* ***Носачите на стъклопакетите се монтират към вътрешната алуминиева част на профилите*** като по-този начин прехвърлят теглото и се избягва усукване на самите профили;
* Нисък праг на балконските врати;
* 25 мм височина на перото на касата;
* Праховобоядисани профили в цвят по RAL (в цвят кафяво и/или сиво и одобрен предварително от Възложителя);
* ***Уплътнения от EPDM в 3 равнини***;
* Сертифицирана система от IFT Rosenheim, с максимален Uf=2,1 W/m2K;

**Б)** **Стъклопакет:**

* Троен стъклопакет, в съответствие със съвременните технически изисквания и висока степен на шумоизолация и топлоизолация, херметически затворени, със стъкла измити на автоматична миялна машина;
* Коефициент на топлопреминаване по-нисък от 0,6 W/m2K;
* Тип Ниско емисионен – конструктивен минимум 48мм (6-16-4-16-6), прозрачни, неутрални;
* Дебелините на всички единични стъкла, участващи в състава на стъклопакета, трябва да бъдат определени със статически изчисления от фирмата изпълнител, като се вземат предвид съответните габарити и ветрови натоварвания;
* Стъклопакетите да бъдат придружени от съответните сертификати за качество или декларация за съответствие от производителя на стъклата. Да имат минимум 8 години гаранция на херметичността;

**В) Уплътнения:**

* Устойчиви на атмосферни влияния;
* Да са произведени от ЕРDМ – каучук, или еквивалентни;
* Да сe представят сертификати за качество с данни за продължителност на технически живот и устойчивост на UV, или декларация за съответствие от производителя.

**Г) Обков:**

* Надежден, да осигурява плътно затваряне;
* Да осигурява многоточково заключване, включително в зоната на оста, минимум 5 точки на заключване;
* Да притежава сертификати от изпитвания в комбинация с предложената профилна система;
* Типология на отварянето – на средна вертикална ос. Носимоспособност не по-малко от 125 кг.

**Д) Монтаж:**

* Монтажът да се изпълни според детайли и указания на фирмата производителя на профила;
* Закрепването на дограмата към носещата конструкция на сградата да осигури надеждност, съобразно експлоатационните изисквания и атмосферните влияния – да се използват устойчиви на корозия крепежни елементи;
* Участникът при представяне на офертата си, да предложи детайл за обработка по периметъра на дограмата, с който да осигури необходимата въздухоплътност и водонепроницаемост;

***3.2.3. Други изисквания***

* Техническото изпълнение на строителството трябва да бъде изпълнено в съответствие с изискванията на приложимата нормативна уредба и техническите спецификации на вложените при изпълнение на СМР материали и строителни изделия.
* При изпълнение на СМР следва да бъдат влагани само нови материали и строителни изделия, отговарящи на изискванията в българските и/или европейските стандарти, които притежават подходящи характеристики за вграждане, монтиране, поставяне или инсталиране в сградите, съответстващи на техническите правила, норми и нормативи, определени със съответните нормативни актове за строителство. Изпълнителят представя необходимите сертификати и декларации съгласно Наредба № РД-02-20-1 от 05.02.2015 г. за условията и реда за влагане на строителни продукти в строежите на Република България.
* Доставката на всички материали и строителни изделия, необходими за изпълнение на СМР е задължение единствено на Изпълнителя.
* Възложителят одобрява предварително всички материали, които ще бъдат влагани в строителството.
* **Строителните продукти, за които има влезли в сила хармонизирани технически спецификации**: хармонизирани стандарти или издадено европейско техническо одобрение (ЕТО), осигуряват изпълнението на основните изисквания към строежите, когато *експлоатационните показатели на съществените им характеристики са определени и декларирани съгласно изискванията на Регламент (EC) №305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО (OB, L 88/5 от 4.04.2011 г.)*, наричан за краткост „Регламент (EC) №305/2011“ и отговарят на **българските национални изисквания** по отношение на предвидената употреба, определени в чл.8, ал.1, т.5 от Наредба № РД-02-20-1/2015 г.;
* **Строителните продукти, за които няма влезли в сила хармонизирани стандарти** и не е издадена ЕТО, осигуряват изпълнението на основните изисквания към строежите, когато характеристиките им са определени, декларирани и съответстват на българските национални изисквания по отношение на предвидената употреба, определени в чл.8, ал.1 от Наредба № РД-02-20-1/2015 г.;
* Строителните продукти се влагат в строежа само въз основа на декларации, посочващи предвидената употреба или употреби, и придружени от инструкция и информация за безопасност на български език. В зависимост от техническите спецификации, в съответствие с които са оценени строителните продукти, декларациите, които изпълнителят трябва да представи са:
1. **декларация за експлоатационни показатели** (ДОП) съгласно изискванията на Регламент (EC) №305/2011 и образеца, даден в приложение III на Регламент (EC) №305/2011, (изменен с Делегиран Регламент (EC) №574/2014 на Комисията от 21 февруари 2014 година за изменение на приложение III към Регламент (EC) №305/2011 на Европейския парламент и на Съвета по отношение на образеца, който да се използва за съставяне на декларация за експлоатационни показатели на строителните продукти), когато за строителния продукт има хармонизиран европейски стандарт или е издадена ЕТО;
2. **декларация за характеристиките на строителния продукт**, когато той не е обхванат от хармонизиран европейски стандарт или за него не е издадена ЕТО, съставена по образец;
3. **декларация за съответствие с изискванията на Възложителя** за конкретния строеж или заявката на клиента. В случай, че при изпълнение на строителството е наложително да се вложат строителни продукти, произведени **индивидуално или по заявка за влагане в конкретния строеж**, (не чрез серийно производство), такива продукти се влагат в строежа въз основа на декларация за съответствие с изискванията на Възложителя. Декларацията се издава от производителя в зависимост от изискванията въз основа на протоколи от изпитване, приложени изчисления и/или документи за съответствие на вложените материали и доказателства за съответствие с проектните изисквания.

 Декларациите, описани по-горе, трябва да демонстрират съответствие с българските национални изисквания по отношение на предвидената употреба или употреби, когато такива са определени.

 Изпълнителят предварително трябва да съгласува с **Възложителя** всички продукти, които са обхванати от горепосочените изисквания и които възнамерява да вложи в строежа.

 ***Декларациите за материалите и строителните продукти се представят в оригинал при влагането им на обекта.***

 **Не се допуска** да се влагат строителни продукти и материали в строежа, без да са представени на Възложителя и одобрени от него приложимите декларации, както и друга изискваща се от националното законодателство информация за продуктите.

 **Не се допуска** декларациите и друга изискваща се от законодателството информация за строителните продукти и материали да се представят впоследствие, след като продуктите са използвани по предвиденото им предназначение и след като са вече вложени в строежа и/или след като са съставени съответните актове за скрити работи.

 В случай че се налага промяна/замяна на определен вид строителен продукт и/или материал в конкретна позиция от КСС, то такава промяна/замяна е допустима само в случай, че качеството/техническите характеристики на новия вид продукт/материал са по-добри, а единичната цена за съответната позиция остава същата или е по-ниска от съответната цена по договора с Изпълнителя.

 Всички строителни продукти и материали, използвани на строежа, трябва да отговарят на БДС, EN или еквивалентно или, ако са от внос, да бъдат одобрени за ползване на територията на Република България и да са с качество, отговарящо на гаранционните условия.

 Изпълнителят се задължава по всяко време да осигури на Възложителя или на всяко лице, упълномощено от него, пълен достъп до строежа, до местата за складиране на строителни продукти и материали, до местата, където се извършва подготовката им за влагане в строежа, до декларациите и техническата документация за строителните продукти и до строителните машини и оборудване за изпълнение на строежа.

**3.3. Изисквания относно осигуряване на безопасни и здравословни условия на труд и други изисквания при извършване на СМР**

По време на изпълнение на строителните и монтажните работи изпълнителят трябва да спазва изискванията на Наредба № 2 от 2004 г. за минимални изисквания здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на действащите у нас нормативни изисквания за безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативи и документи за строителство.

Изпълнителят е длъжен да спазва стриктно действащите законови разпоредби в Република България при необходимост от използване на взривни, горивни или други опасни химически материали, представляващи заплаха за здравето и сигурността на населението.

При изпълнение на ангажиментите си изпълнителят трябва да спазва работния режим на сградата и не възпрепятства работата на служителите в Министерство на външните работи, като съобрази изпълнението на шумни и вибрационни дейности с работното време на администрацията.

Изпълнителят е длъжен да поддържа ред и чистота в района на обекта по време на извършването на СМР и при завършването им да предаде обекта чист и освободен от механизация, съоръжения, строителни материали, отпадъци и др.

Изпълнителят е длъжен да опазва имуществото, което не подлежи на ремонт. При неправилна организация или небрежност от страна на лицата, ангажирани от изпълнителя за изпълнение на възложените СМР, довела до повреда на имущество, изпълнителят носи пълна отговорност и дължи незабавно възстановяване на вредата

Изпълнителят носи пълна имуществена отговорност за причинените вреди на Възложителя и/или на трети лица, причинени от виновни действия или бездействия на своите работници и служители и подизпълнители (в случай че ползва такива).

При изпълнение на поръчката трябва да се спазват всички технологични изисквания за извършване на СМР, както и стриктно да спазват нормативите за безопасни условия на труд в строителството.

***Изисквания за опазване на околната среда:***

Важно изискване е Изпълнителят да сведе до минимум и намали негативните въздействия на строителните работи. Някои от изискванията, които трябва да се спазват от Изпълнителя, за да може да се намалят щетите и замърсяването и възможно най-малко да се въздейства на околната среда, са:

* да се използват съществуващите възможности на сервитут за преминаване, вместо да се създават нови такива;
* да се намали прахът и строителните отпадъци на площадката;
* да се избягва работа през нощта;
* да се намали до минимум неудобството, причинено от транспортирането на материали и строителни дейности, от товаро-разтоварни дейности и други подобни;
* да се сведат до минимум проблемите по отношение безопасност и здравословни условия на труд на работната площадка;
* След завършване на строителните работи да се почиства строителната площадка от строителни отпадъци.

***Здравословни и безопасни условия на труд:***

Работите да се извършват при изключително строго съблюдаване на техниката на безопасност и охрана на труда, както и всички изисквания по Наредба № 2/22.03.2004г. за минималните изисквания за здравословни и безопасни условия на труд при извършване на строителни и монтажни работи.

* 1. **Изисквания за срок на изпълнение на поръчката**
* **Срокът за изпълнение** на поръчката е съгласно техническото предложение на избраният изпълнител, но не повече от 12 (дванадесет) месеца.
* **Гаранционен срок –** гаранционният срок за всички видове СМР се определя съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
* Гаранционният срок за изпълнените СМР започват да текат от датата на подписване на приемателно-предавателния протокол за приемане на възложената работа и окончателно плащане.
1. **ОБЩИ И СПЕЦИФИЧНИ ИЗИСКВАНИЯ ОТНОСНО ИЗПЪЛНЕНИЕТО НА СТРОИТЕЛНИТЕ И МОНТАЖНИ РАБОТИ**
	1. **Общи изисквания относно изпълнението на СМР**

 Изпълнението на СМР е съгласно Договора с Възложителя, настоящата Техническа спецификация – *Приложение А (от документацията одобрена от Възложителя)*, Техническото предложение за изпълнение на поръчката - *Образец №3 и приложенията към него* и Ценовото предложение на участника – *Образец № 4* и приложенията към него.

 Строителят, избран за Изпълнител, носи отговорност за:

* изпълнението на строежа в съответствие с издадените строителни книжа и с изискванията на чл.169, ал.1 и 3 от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка;
* изпълнението на строителните и монтажните работи с материали, изделия, продукти и други в съответствие с основните изисквания към строежите, както и за спазване на технологичните изисквания за влагането им;
* своевременното съставяне на актовете и протоколите по време на строителството, удостоверяващи обстоятелствата по т.1 и2;
* съхраняването и предоставянето при поискване от останалите участници в строителството или от контролен орган на строителните книжа, заповедната книга на строежа по чл.170 от ЗУТ и актовете и протоколите, съставени по време на строителството.

Строителят носи имуществена отговорност за причинените щети и пропуснати ползи от свои виновни действия или бездействия.

Строителят може да възложи на подизпълнител извършването на отделни видове строителни и монтажни работи като задължително декларира това при участието си в обществената поръчка в Единния документ за обществени поръчки (ЕЕДОП) – *Образец № 2*. Подизпълнителите нямат право да превъзлагат една или повече от дейностите, които са включени в предмета на договора за под изпълнение.

* 1. **Специфични изисквания относно изпълнението на СМР**

 Всички дейности, извършвани от строителя трябва да се изпълняват в съответствие с приложимото законодателство.

Изпълнителят следва да изпълни на строителната площадка всички предвидени СМР, в съответствие със следните стандарти: за управление на качеството по ISO 9001:2015 или еквивалентно, с обхват на сертификата в съответствие с предмета на поръчката.

Обемът на възлагания строеж като цяло и отделните СМР следва да се изпълнят при точно спазване на строително-техническата документация за обекта, заложените количества по видове дейности в количествената сметка и единичните цени, формиращи общата цена за изпълнение на СМР съгласно ценовото предложение на участника, избран за изпълнител.

Изпълнителят е длъжен да изпълни със собствени сили и средства възложените по договора и в съответствие с техническото задание определени видове работи. Неспазването на приложимото законодателство за изпълнение на предвидените СМР се счита за неспазване на изискванията на Възложителя.

Необходимите за изпълнение на СМР механизация, оборудване, инструменти, продукти и материали са задължение на Изпълнителя.

* 1. **Специфични изисквания относно осигуряване на здравословни и безопасни условия на труд при извършване на строителни и монтажни работи**

При изпълнение на СМР строителят спазва всички изисквания, наложени му като участник в строителството, произтичащи от Закона за здравословни и безопасни условия на труд и наредба №2 от 2004 г. за минималните изисквания за здравословни и безопасни условия на труд при извършване на строителни и монтажни работи (посл. изм. и доп. ДВ. бр.90 от 15 Ноември 2016 г.) вкл. тези, за които е упълномощен от Възложителя.

Преди започване на работа на строителната площадка и до завършване на строежа строителят е длъжен да извършва оценка на риска. Когато Изпълнителят използва подизпълнители за изпълнение на поръчката, оценката на риска се извършва съвместно с предварително обявените подизпълнители.

Строителните и монтажни работи ще се извършват в условията на работеща институция, поради което оценката на риска се съгласува с упълномощено от Възложителя лице.

При изпълнение на предмета на поръчката, изпълнителят следва да съобрази работната среда и максимално да се стреми да осигури възможност за ненарушаване на работния ритъм и процес на служителите в министерството.

Ако по време на извършването на СМР настъпят съществени изменения от първоначалните параметри, оценката на риска се актуализира.

* 1. **Специфични изисквания за изпълнение на СМР на конкретния обект**

Строителните и монтажните работи се изпълняват в съответствие с:

* Договора с Възложителя;
* Техническата спецификация – *Приложение А* ;
* Техническото предложение на Изпълнителя – *Образец № 3 и приложенията към него*;
* Ценовото предложение на Изпълнителя – *Образец № 4 и приложенията към него;*
* Количествената сметка (KC), остойностена като Количествена сметка за остойностяване (ОКС)– Образец №4.1;
* Приложимите закони и наредби съобразно естеството на работа на строежа.
	1. **Съдържание на техническото предложение на участника.**

Към техническото си предложение за изпълнение на поръчката участникът представя „Концепция за изпълнение на поръчката“, която включва описание на етапите/дейностите/поддейностите и технологичните процеси за изпълнение на СМР за постигане на законосъобразно и качествено изпълнение на предмета на поръчката, вкл. описание на тяхната последователност, продължителност, взаимообвързаност и обезпеченост с технически и човешки ресурс; да опише технологията на изпълнение на СМР; да представи организационната структура и комуникационен план с Възложителя за изпълнение на конкретната поръчка; да предложи методи и организация на текущия контрол на качеството на доставките и на дейностите при изпълнението на поръчката; да предложи мерки за поемане на времевия риск при изпълнение на поръчката и преодоляването на евентуални пречки и трудности при изпълнението. Представената концепция трябва да е разработена в съответствие с ЛКГ и плана за действие, като се отчита времето за: подготвителни дейности, дейностите по изпълнение на СМР, тестванията, приемането на обекта. За предложената последователност за изпълнение на отделните видове СМР да са изложени съответни мотиви.

Към техническото си предложение участникът представя разработен от него Линеен календарен график (ЛКГ), който трябва да бъде нагледен, подробен и реалистичен, съобразен с обема и спецификата на обекта и със срока, предложен в техническото предложение за изпълнение на СМР. ЛКГ трябва да е съставен на базата на календарни дни и с индикативни дати, като трябва да е отразен необходимия човешки и технически ресурс за всеки етап/дейност/поддейност. По преценка на Изпълнителя може да се представи ЛКГ при двусменен и/или трисменен режим на работа.

Линейният график трябва да съответства на предложените последователност, продължителност и взаимообвързаност и обезпеченост на дейностите, Линейният календарен график включва всички необходими дейности от КС по изпълнение на строежа. Изпълнителят следва да организира своята дейност съобразно условията на работеща институция.

Към техническото си предложение участникът представя План за действие (ПД), който следва да съдържа организация на работата, конкретни задачи, подлежащи на изпълнение, отговорни лица, времетраене (начало и край) и очаквани резултати. ПД трябва да е в съответствие с предвижданията на ЛКГ и останалата част от техническото му предложение.

* 1. **Специфични изисквания относно организацията на работа**

За да демонстрира високо качество на организацията на работа и добро планиране и координиране на изпълнението в срок от 3 работни дни след сключване на договора, изпълнителят да представи актуализиран Линеен календарен график (ЛКГ).

 ЛКГ трябва да бъде нагледен, подробен и реалистичен, съобразен с обема и спецификата на обекта и със срока, предложен в техническото предложение за изпълнение на СМР.

 ЛКГ трябва да съответства на предложените последователност, продължителност и взаимообвързаност на дейностите, Линейният календарен график включва всички необходими дейности от КС по изпълнение на строежа. Изпълнителят следва да организира своята дейност съобразно условията на работеща институция.

* 1. **Специфични изисквания относно опазване на околната среда**

В процеса на работата по договора, сключен с Възложителя, Изпълнителят трябва да спазва нормите и правилата за чистота в и около строителните обекти и правилата за здравословни и безопасни условия на труд, съответстващи на естеството на работата.

Възложителят на СМР възлага на Изпълнителя във функциите му на строител изготвянето на транспортен дневник на строителните отпадъци по време на СМР съгласно изискванията на приложение № 6 от Наредбата за управление на строителните отпадъци и за влагане на рециклирани строителни материали.

Възложителят на СМР възлага на Изпълнителя изготвянето на отчет съгласно приложение № 7 от Наредбата за управление на строителните отпадъци и за влагане на рециклирани строителни материали за изпълнение на плана за управление на СО.

Образуваните от строителните и монтажни работи строителни отпадъци на строежа се събират, съхраняват, транспортират и подготвят за оползотворяване разделно при условията и по реда на Наредбата за управление на строителните отпадъци и за влагане на рециклирани строителни материали (приета с ПМС № 277 от 5.11.2012 г.).

* 1. **Специфични изисквания за документирането на строителството**

За строежа се съставя Протокол за предаване и приемане на извършените строително-монтажни работи.

Подадените в Количествената сметка (KC) количества, както и параметрите, посочени в техническата спецификация и Договора с Възложителя, са фиксирани и задължителни за изпълнение от строителя. Възложителят си запазва правото да възложи количеството, което той счете за необходимо и достатъчно, без да се ангажира с пълното усвояване на заложения в техническото задание ресурс.

1. **КОНТРОЛ НА ИЗПЪЛНЕНИЕТО**

 Възложителят може да извърши контрол по изпълнение на СМР по всяко време в процеса на изпълнение на договора за строителство.

 Изпълнителят е длъжен да осигурява по всяко време достъп до строителната площадка на упълномощени представители на възложителя.

**6. СПЕЦИФИЧНИ ИЗИСКВАНИЯ ОТНОСНО СРОКА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

 Обществената поръчка се изпълнява така, че да гарантира безупречно качество и изпълнение на СМР в установените срокове.

 Срокът на изпълнение на обществената поръчка не може да бъде по-дълъг от 12 (дванадесет) месеца, считано от датата на получаване на възлагателно писмо до Изпълнителя, за започване на дейности.

 Срокът за изпълнение на СМР, предложен от изпълнителя, трябва да съответства на срока за изпълнение на дейностите в предложения от него линеен календарен план-график, да бъде измерен в календарни дни, вкл. да предвижда времето за отстраняване на дефекти, установени при проверка на място, както и времето за приемане на извършените СМР с приемателно-предавателен протокол.

**6.1. Специфични допълнителни изисквания относно запознаване със строителната площадка и с техническата документация на строежа**

Всеки участник следва да се запознае със строителната площадка и със строителните книжа преди изготвянето на техническото и ценово предложение за участие в обществената поръчка.

 Запознаването със строителната площадка се извършва с подаване на заявка на телефон: 02/948 2851, 0883 36 26 95 или на електронна поща: Diana.Romanova@mfa.bg Лице за контакт и организиране на огледи на място: Камелия Йонева – началник на сектор „КСР“, дирекция „УС и МТО“ в МВнР и Диана Романова главен експерт в сектор „КСР“, дирекция „УС и МТО“ в МВнР.

Достъпът за оглед на територията на МВнР е допустим само при осигуряване на придружаващо техническо лице, определено от Възложителя. Срокът за извършване на огледи започва да тече от деня на публикуването на обявлението за обществена поръчка и приключва в деня и часа, в който изтича крайният срок за получаване на офертите.

Огледите се удостоверяват с двустранно подписан протокол за извършен оглед на място – документ Образец № 8.

Няма ограничения за броя на огледите, извършени от един участник.

**6.2. Специфични допълнителни изисквания относно представянето на остойностена количествена сметка (ОКС)**

 Към документацията за участие, освен хартиен носител, участникът представя и на електронен носител ОКС за изпълнение на обществената поръчка във формат \*.xls.

Всеки участник за изпълнител на обществената поръчка остойностява приложената количествена сметка с ценовите показатели (единични цени) на индивидуалната си оферта. Всички числа в ОКС се закръгляват до втория знак след десетичната запетая.

Позициите в ОКС трябва да съответстват напълно на посочените в КС- Приложение № А1 . ***При разминаване*** на общата цена и индивидуалните цени, както и при сборуването на отделните позиции и разминаването им с предложената обща цена от участника, този участник представил такова ценово предложение се отстранява и не се допуска до оценка и класиране.

**6.3. Специфични изисквания за установяване и изпълнение на възстановителни дейности и за приемане на строежа**

Изпълнителят е длъжен за своя сметка да осигури изпълнението на възстановителните работи при некачествено или лошо изпълнени СМР.

Обемът и видовете СМР, подлежащи на възстановяване, се установяват с подписан на място констативен протокол от представители на Възложителя и Изпълнителя. Към протокола може да се приложат фотоматериали. В случай, че Изпълнителят откаже да подпише констативния протокол, същият се приема за подписан с подписите на Възложителя.

**6.4. Специфични изисквания относно гаранционни срокове за изпълнените СМР и гаранционни условия**

Гаранционните срокове за изпълнените СМР не могат да бъдат по-малки от посочените в чл.20, ал.4, т.3 и т.4 от *Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.*

* Гаранционните срокове за изпълнените СМР започват да текат от датата на подписване на Протокол за установяване годността за приемане на строежа
* За проявилите се в гаранционните срокове дефекти/повреди Възложителят уведомява писмено Изпълнителя. В срок до 3 (три) дни след уведомяването Изпълнителят е длъжен да се яви за изготвяне на констативен протокол и съгласувано с Възложителя да започне работа за отстраняване на дефектите в минималния технологично необходим срок, одобрен от Възложителя.

 Възложителят може сам да отстрани проявилите се в гаранционните срокове дефекти в случаите, когато Изпълнителят не отстрани същите и да прихване направените разходи от гаранцията за изпълнение на договора.

 Изпълнителят обезпечава изпълнението на СМР с гаранция за изпълнение в размер на 3 % (три на сто) от цената на договора за възлагане, без ДДС.

**7. ОТЧИТАНЕ И ЗАПЛАЩАНЕ НА ИЗВЪРШЕНИТЕ СМР**

**7.1. Отчитане на действително извършените СМР**

 След извършване на съответния обем СМР, които са основание за плащане съгласно условията на сключения договор, **Изпълнителят** изготвя и представя на **Възложителя** следните документи (*Забележка: изброените по-долу документи са необходими и за всяко едно плащане от Възложителя на Изпълнителя в хода на изпълнение на договора*):

1. **Искане за плащане** за действително извършени СМР – *Образец Д-4*, приложение към проекто договора. Документът се съставя на хартиен носител в 3 (три) оригинални еднообразни екземпляри.
2. **Протокол за отчитане и приемане на действително извършени СМР -** *Образец Д-5,* приложение към проекто-договора. Документът се представя в електронен формат „xls.“ (MS Office Excel) и на хартиен носител;
3. **Протокол за** **установяване годността за приемане на строежа -** *Образец Д-7* приложение към проекто-договора. Документът се съставя на хартиен носител в 3 (три) оригинални еднообразни екземпляри.
4. **Акт за изплащане на суми -** *Образец Д-6*, приложение към проекто – договора, съставен/и от **ИЗПЪЛНИТЕЛЯ**, одобрен/и от **ВЪЗЛОЖИТЕЛЯ**;
5. Фактура, издадена от **ИЗПЪЛНИТЕЛЯ** след одобрението на съответния **Акт за изплащане на суми** от страна на **ВЪЗЛОЖИТЕЛЯ -** представя се в оригинал**.**

 ***Действително извършените и отчетени СМР задължително се проверяват на място преди да се одобри изцяло или частично отчетеното изпълнение към момента на искането за плащане.***

Разплащането на СМР ще се извършва за действително изпълнени количества по оферираните и договорени единични цени, посочени в ОКС по ценовото предложение към договора за изпълнение на обществената поръчка.

 Единичните цени за видовете работи от количествената сметка, включват всички разходи за напълно завършен вид работа в съответствие с КС и техническата спецификация.

 Непредвидените допълнително възникнали работи не могат да превишават 10 % /десет процента/ върху стойността на заложените СМР. Непредвидените работи по време на изпълнение на поръчката се доказват с протокол между страните, с приложена към него обосновка и документи обосноваващи необходимостта от извършването им.

**8.ПРИЛОЖИМИ НОРМАТИВНИ АКТОВЕ:**

* Закон за устройство на територията (ЗУТ);
* Закон за здравословни и безопасни условия на труд;
* Закон за управление на строителните отпадъци;
* Закон за техническите изисквания към продуктите;
* Закон за задълженията и договорите;
* Наредба № РД-02-20-1 от 05.02.2015 г. за условията и реда за влагане на строителни продукти в строежите на Р България;
* Наредба № 3 от 31.07.2003 г. на МРРБ към ЗУТ за съставяне на актове и протоколи по време на строителството;
* Наредба № 2 от 31.07.2003 г. на МРРБ към ЗУТ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
* Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* Наредба № 7 от 1999 г. за минимални изисквания за здравословни и безопасни условия на труд на работните места при използване на работното оборудване;
* Всички други нормативни документи, приложими за изпълнение на съответната дейност;
* Регламент (EO) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (OB, L 396 от 30.12.2006 г.).